b'\n_START_ARTICLE_\nPangatnig\n_START_PARAGRAPH_\nSa balarila, ang pangatnig ay bahagi ng pananalita na nag-uugnay ng dalawang salita, parirala, sugnay o pangungusap.   _NEWLINE_Sa balarilang Filipino, ang pangatnig ay maaring magbukod (katulad ng "o," "ni" at "maging"), manalungat (katulad ng "ngunit," "habang" at "bagamat"), maglinaw (katulad ng "kaya," "kung" at "gayon"), manubali (katulad ng "kapag" at "sana"), magbigay halintulad (katulad ng "kung saan" at "gayon din"), magbigay sanhi (katulad ng "sapagkat" at "dahil") at magbigay ng pagtatapos (katulad ng "sa wakas" at "upang").\n_START_SECTION_\nat\n_START_PARAGRAPH_\nIto ay ginagamit na pang-ugnay sa dalawang salita, parirala o pangungusap na pagkaugnay._NEWLINE_Halimbawa: "ina at ama", "Aalis ako ngayon at bukas na ako babalik."\n_START_SECTION_\nngunit, subalit, pero, datapwat\n_START_PARAGRAPH_\nIto ay ginagamit na pang-ugnay ng dalawang kaisipang magkakontra o magkasalungat._NEWLINE_Halimbawa: "Gusto kong maligo pero wala namang tubig."\n_START_SECTION_\no\n_START_PARAGRAPH_\nIto ay ginagamit na pang-ugnay ng mga salita o kaisipang pinagpipilian._NEWLINE_Halimbawa: "mahal ko o mahal ako", "Alin sa mga ito ang gusto mo, pula, puti o asul?"'